
1. A GYÓGYSZER NEVE

Quetiapin Bluefish 25 mg filmtabletta
Quetiapin Bluefish 100 mg filmtabletta
Quetiapin Bluefish150 mg filmtabletta
Quetiapin Bluefish200 mg filmtabletta
Quetiapin Bluefish 300 mg filmtabletta
2.
MINŐSÉGI ÉS MENNYISÉGI ÖSSZETÉTEL

Quetiapin Bluefish 25 mg filmtabletta 25 mg kvetiapint tartalmaz (fumarát formájában)
Quetiapin Bluefish 100 mg filmtabletta 100 mg kvetiapint  tartalmaz (fumarát formájában)

Quetiapin Bluefish 150 mg filmtabletta 150 mg kvetiapint tartalmaz (fumarát formájában)
Quetiapin Bluefish 200 mg filmtabletta 200 mg kvetiapint tartalmaz (fumarát formájában) 
Quetiapin Bluefish 300 mg filmtabletta 300 mg kvetiapint tartalmaz (fumarát formájában) 
Segédanyag(ok):  laktóz-monohidrát és sunset yellow (E110)
Minden 25 mg filmtabletta 7,00 mg laktóz-monohidrátot és 0,003 mg sunset yellow-t (E110) tartalmaz.
Minden 100 mg filmtabletta 28,00 mg laktóz-monohidrátot tartalmaz.
Minden 150 mg filmtabletta 42,00 mg laktóz-monohidrátot tartalmaz.
Minden 200 mg filmtabletta 56,00 mg laktóz-monohidrátot tartalmaz.
Minden 300 mg filmtabletta 84,00 mg laktóz-monohidrátot tartalmaz.
A segédanyagok teljes listáját lásd a 6.1 pontban.
3.
GYÓGYSZERFORMA
Filmtabletta  

Quetiapin Bluefish 25 mg:  Barackszínű, kerek, mindkét oldalán domború felületű filmtabletta kb. 5,7 mm-es átmérővel. 

Quetiapin Bluefish 100 mg: Sárga, kerek mindkét oldalán domború felületű filmtabletta, egyik oldalán törővonallal ellátva, kb. 9,1 mm-es átmérővel. 

Quetiapin Bluefish 150 mg: Halványsárga színű, kerek, mindkét oldalán domború felületű filmtabletta kb. 10,45 mm-es átmérővel.

Quetiapin Bluefish 200 mg: Fehér, kerek, mindkét oldalán domború felületű filmtabletta, egyik oldalán törővonallal ellátva, kb. 12,1 mm-es átmérővel.

Quetiapin Bluefish 300 mg: Fehér, hosszúkás alakú, mindkét oldalán domború felületű filmtabletta, egyik oldalán törővonallal ellátva.

A 100, 200 és 300 mg tabletták egyenlő adagokra oszthatók.

4.
KLINIKAI JELLEMZŐK
4.1
Terápiás javallatok
A Quetiapin Bluefish javasolt:

· skizofrénia kezelésére
· bipoláris zavar kezelésére:

· bipoláris zavar mániás epizódjainak kezelésére, a mérsékelttől a súlyos állapotokig

· bipoláris zavar major depressziós fázisainak kezelésére

· újabb mániás, depressziós vagy kevert epizód kialakulásának megelőzésére olyan bipoláris zavarban szenvedő betegeknél, akik depressziós vagy mániás epizódjuk kezelésében a kvetiapin hatékony volt.

4.2
Adagolás és alkalmazás

Adagolás

Az adagolási séma az egyes indikációkban eltérő. Ezért meg kell győződni arról, hogy a betegek egyértelmű tájékoztatást kapnak a saját betegségükre vonatkozó megfelelő adagolásról.

Felnőttek:


Skizofrénia kezelésére 

Skizofrénia kezelésére a Quetiapin Bluefish-t naponta kétszer kell alkalmazni. A teljes napi adag a terápia első négy napján 50 mg (1. nap), 100 mg (2. nap), 200 mg (3. nap) és 300 mg (4. nap).

A 4. naptól kezdve a dózist titrálni kell a szokásos 300-450 mg hatékony napi adag eléréséig. A klinikai választól és a beteg egyéni toleranciájától függően a napi adag 150-750 mg-os tartományban is beállítható.

Bipoláris zavar közepesen súlyos vagy súlyos mániás epizódjainak kezelésére

Bipoláris betegséghez kapcsolódó mániás epizódok kezelésére a Quetiapin Bluefish-t naponta kétszer kell alkalmazni. A teljes napi adag a terápia első négy napján 100 mg (1. nap), 200 mg (2. nap), 300 mg (3. nap) és 400 mg (4. nap). A 6. napra maximálisan 800 mg/nap beállításához legfeljebb napi 200 mg-os léptékkel emelhető a dózis.

A klinikai reakciótól és a beteg egyéni toleranciájától függően az adag napi 200 és 800 mg közötti tartományban alkalmazható. A szokásos hatékony dózis 400-800 mg/nap.

A bipoláris zavar depressziós epizódjainak kezelésére
A Quetiapin Bluefish‑t naponta egyszer, lefekvéskor kell alkalmazni. A teljes napi adag a terápia első négy napján: 50 mg (az 1. napon); 100 mg (a 2. napon); 200 mg (a 3. napon) és 300 mg (a 4. napon). A napi ajánlott dózis 300 mg. Klinikai vizsgálatokban további előny a 600 mg‑mal kezelt betegcsoportnál a 300 mg‑mal kezelt csoporthoz képest nem volt tapasztalható (lásd 5.1 pont). Egyes betegeknél előnyös lehet a 600 mg‑os dózis alkalmazása. 300 mg‑nál nagyobb dózist csak a bipoláris zavar kezelésében jártas orvos írhat fel. Toleranciaproblémák esetén egyes betegeknél a klinikai vizsgálatok szerint mérlegelni kell a minimum 200 mg‑ra történő dóziscsökkentést.

A bipoláris zavar kiújulásának megelőzésére

A bipoláris zavar mániás, kevert vagy depressziós epizódjai kiújulásának megelőzésére azoknál a betegeknél, akiknél a bipoláris betegség akut kezelésében a kvetiapin hatásosnak bizonyult, ugyanazzal a lefekvéskor alkalmazott dózissal folytatandó a terápia.

A Quetiapin Bluefish dózisa a klinikai választól és a betegek egyéni toleranciájától függően napi 300 mg és 800 mg közötti tartományban alkalmazható. Fontos, hogy a fenntartó terápiára a legalacsonyabb hatásos dózist kell alkalmazni.

Idős kor:

Egyéb antipszihotikumokhoz hasonlóan a kvetiapin is óvatosan adandó idős betegeknek, különösen az adagolás kezdeti időszakában. Az idős betegek egyéni klinikai reakciójának és tűrőképességének függvényében az adagmódosítás üteme lassabb, a napi terápiás dózis alacsonyabb lehet, mint fiatalabb betegeknél. A kvetiapin átlagos plazma-clearance-e idős betegeknél 30- 50%-kal alacsonyabb volt a fiatalabb betegekével összehasonlítva.

Bipoláris betegség depressziós epizódjainak kezelésében 65 év feletti betegeknél a hatékonyságot és a biztonságosságot még nem értékelték.

Gyermekek és serdülőkorúak:

A kvetiapin nem javasolt gyermekek és 18 év alatti serdülők számára az alkalmazásra vonatkozó adatok hiánya miatt. A placebo kontrollos vizsgálatokból származó adatokat a 4.4, a 4.8, az 5.1 és az 5.2 pont tartalmazza.

Vesekárosodás:

A vesefunkció károsodása esetén dózismódosítás nem szükséges.

Májkárosodás:

A kvetiapin főleg a májban metabolizálódik. Ezért ismert májkárosodás esetén, különösen a gyógyszer adagolásának kezdeti időszakában a kvetiapin óvatosan adandó. Ismert májkárosodás esetén a kvetiapin kezdő napi adagja 25 mg. A hatásos adag eléréséig a klinikai választól és a beteg egyéni tűrőképességétől függően az adagemelés napi 25-50 mg-os léptékkel történjen.

Alkalmazás

A Quetiapin Bluefish filmtablettát étkezéstől függetlenül lehet szedni.
4.3
Ellenjavallatok

A készítmény hatóanyagával vagy bármely segédanyagával szembeni túlérzékenység.

Citokróm P450 3A4 gátlóival való együttes alkalmazás, mint a HIV-proteáz gátlók, azol szerkezetű gombaellenes szerek, eritromicin,  klaritromicin és nefazodon, kontraindikált. (lásd még 4.5 pont) .
4.4
Különleges figyelmeztetések és az alkalmazással kapcsolatos óvintézkedések

Mivel a kvetiapin számos indikációban javasolt, a biztonságossági profilt az adott beteg diagnózisa és az alkalmazott dózis alapján kell mérlegelni.

Gyermekek és serdülők (10 – 17 éves kor között)

A Quetiapin Bluefish nem javasolt gyermekek és 18 év alatti serdülők számára az alkalmazásra vonatkozó adatok hiánya miatt. A klinikai vizsgálatok azt mutatták, hogy a felnőttek esetében meghatározott mellékhatás-profilon túl (lásd 4.8 pont) a felnőttekhez képest gyermekek és serdülők esetében nagyobb gyakorisággal fordulnak elő bizonyos mellékhatások (étvágy fokozódása, a prolaktinszint emelkedése és extrapyramidalis tünetek). Leírtak egy olyan mellékhatást is (a vérnyomásemelkedést), amit korábban nem észleltek a felnőtteken végzett vizsgálatok során. Gyermekeknél és serdülőknél a pajzsmirigyfunkciós vizsgálatok eredményeinek az eltéréseit is megfigyelték.
Ezen túl a kezelésnek a növekedésre és az érésre gyakorolt hosszú távú biztonságosságát sem vizsgálták 26 hétnél hosszabb ideig. A kognitív funkciók és a magatartás fejlődésére gyakorolt hosszú távú hatások sem ismertek.

A gyermekeken és serdülőkorú betegeken végzett placebo-kontrollos klinikai vizsgálatok során schizophrenia és bipoláris mánia miatt kvetiapinnal kezelt betegeknél a placebóhoz viszonyítva a kvetiapin alkalmazása esetén az extrapyramidalis tünetek (EPS) előfordulási gyakorisága nőtt (lásd 4.8 pont).

Öngyilkosság/öngyilkossági gondolatok vagy a klinikai állapot romlása
Depresszió esetén fokozott az öngyilkossági gondolatok, az önkárosító magatartás és az öngyilkosság (öngyilkossággal kapcsolatos események) megjelenésének veszélye. A kockázat mindaddig fennáll, amíg jelentős remisszió nem következik be. Mivel előfordulhat, hogy a kezelés első néhány hete alatt, vagy még később sem történik javulás, a betegeket állapotuk javulásáig szoros ellenőrzés alatt kell tartani. Általános klinikai tapasztalat, hogy az öngyilkosság veszélye a gyógyulás korai szakaszában fokozódhat.

Emellett az orvosoknak figyelembe kell venniük az öngyilkossággal kapcsolatos események lehetséges kockázatát a kvetiapin‑kezelés hirtelen abbahagyása esetén a kezelt betegség ismert rizikófaktorai miatt.

Más olyan pszichiátriai állapotok is összefüggésbe hozhatók az öngyilkossággal kapcsolatos események megnövekedett kockázatával, melyek kezelésére a kvetiapin szintén rendelhető. Ráadásul, ezek az állapotok major depresszióval is együtt járhatnak. Ezért az egyéb pszichiátriai kórképekkel kezelt betegek esetén ugyanazokra az elővigyázatossági intézkedésekre van szükség, mint a major depresszióval kezelt betegeknél.

Azok a betegek, akiknek kórelőzményében öngyilkossággal kapcsolatos események szerepelnek, vagy akiket jelentős mértékben foglalkoztatnak öngyilkossági gondolatok a terápia megkezdése előtt, az öngyilkossági gondolatok és kísérletek fokozott kockázatának vannak kitéve, ezért a kezelés alatt gondos megfigyelést igényelnek. A pszichiátriai betegségben szenvedő felnőttek bevonásával végzett, antidepresszánsokat vizsgáló, placebo‑kontrollos klinikai vizsgálatok metaanalízise kimutatta, hogy a 25 évnél fiatalabb betegeknél az öngyilkos magatartás kockázata az antidepresszánst szedőkben fokozottabb, mint a placebót szedőknél.

A betegeket, különösen a magas kockázati csoportba tartozóakat, a gyógyszeres kezelés során gondos felügyelet alatt kell tartani, főként a terápia kezdetén, és a dózismódosításokat követően. A betegeket (és gondviselőiket) figyelmeztetni kell arra, hogy figyeljék a klinikai rosszabbodás, az öngyilkos magatartás vagy öngyilkossági gondolatok, vagy szokatlan magatartásbeli változások bármilyen megjelenését, és ha a felsorolt tünetek valamelyikét észlelik, sürgősen forduljanak orvoshoz.

Bipoláris betegség major depressziós epizódjainak kezelésében folytatott rövidebb távú klinikai vizsgálatokban megfigyelték, hogy a kvetiapinnal kezelt fiatal felnőtt (25 év alatti) betegeknél megemelkedett a szuicid veszélyeztetettség kockázata a placebóval kezelt betegekhez képest (3% vs. 0%). 

Extrapyramidalis tünetek

Felnőtteknél a placebo-kontrollos klinikai vizsgálatok során a kvetiapin adása az extrapyramidalis tünetek (EPS) előfordulási gyakoriságának az emelkedésével járt olyan bipoláris betegségben szenvedő betegeknél, akiket major depressziós epizódok miatt kezeltek (lásd 4.8 és 5.1 pont).

A kvetiapin alkalmazása akathisiával társult, amely a beteg számára kellemetlen és kimerítő nyugtalansággal és mozgáskényszerrel jellemezhető, ami gyakran együtt jár azzal, hogy a beteg képtelen nyugodtan ülni vagy állni. Ez leginkább a kezelés első néhány hetében jelentkezik. Azoknál a betegeknél, ahol ezek a tünetek jelentkeznek, a dózis emelése ártalmas lehet.

Tardiv dyskinesia:

Tardiv dyskinesia tüneteinek a jelentkezésekor megfontolandó a kvetiapin adagjának a csökkentése vagy a kezelés felfüggesztése. A tardiv dyskinesia tünetei súlyosbodhatnak vagy akár a kezelés megszakítását követően is felléphetnek (lásd 4.8 pont).

Somnolentia és szédülés
A kvetiapin‑kezelést kapcsolatba hozták a somnolentiával illetve az ezzel összefüggő tünetekkel, pl. a sedatióval (lásd 4.8 pont). Bipoláris depresszió és a major depresszió kezelésében végzett klinikai vizsgálatokban a tünetek általában a kezelés első 3 napján jelentkeztek, főként enyhe vagy közepes intenzitással. Azoknál a bipoláris depresszióban szenvedő betegeknél, akiknél súlyos somnolentia lép fel, legalább 2 hétig illetve a tünetek enyhüléséig gyakoribb kapcsolattartásra lehet szükség, és a kezelés felfüggesztése is megfontolandó.

A kvetiapin‑kezelést orthostaticus hypotoniával és ezzel kapcsolatos szédüléssel hozták összefüggésbe (lásd 4.8 pont), amely a somnolentiához hasonlóan általában a kezdeti, dózis‑titrálási időszakban lép fel. Ez megnövelheti a véletlen sérülés (elesés) előfordulását, különösen idős betegeknél. Ezért a betegek figyelmét fel kell hívni arra, hogy fokozott óvatossággal járjanak el, amíg meg nem ismerik a gyógyszer lehetséges hatásait.

Cardiovascularis betegségek
A kvetiapint óvatosan kell alkalmazni ismert cardiovascularis vagy cerebrovascularis betegségben, ill. más hypotoniára hajlamosító tényező esetén. A kvetiapin orthostaticus hypotoniát válthat ki, különösen az adagolás kezdeti időszakában, ezért ilyen esetekben fontolóra kell venni az adag csökkentését vagy a kisebb adagokban emelkedő titrálást. Cardiovascularis betegség esetén megfontolandó a lassabb dózistitrálás.

Epilepsziás rohamok
Placebó‑kontrollált klinikai vizsgálatokban a kvetiapinnal és a placebóval kezelt betegek között a rohamok előfordulásában nem volt különbség. Olyan betegek esetén, akik anamnézisében epilepsziás roham szerepel, nem áll rendelkezésre adat a rohamok előfordulását illetően. Mint egyéb antipszichotikumok alkalmazásakor, a kvetiapin‑kezelés során is óvatosság ajánlott az anamnézisben szereplő epilepsziás roham esetén (lásd 4.8 pont).

Neuroleptikus malignus szindróma: 

A neuroleptikus malignus szindrómát különböző antipszihotikus, köztük kvetiapin-kezeléssel társítják (lásd 4.8 pont). A klinikai tünetek közé tartozik: hipertermia, megváltozott mentális státusz, izommerevség, vegetatív instabilitás, valamint a megnövekedett kreatin-foszfokináz szint. Ilyen esetekben a kvetiapin alkalmazását abba kell hagyni és a beteget megfelelő kezelésben kell részesíteni.

Súlyos neutropénia:

Ritkán súlyos neutropénia (neutrofilszám <0,5 x 109/l) volt jelentve kvetiapinnal végzett klinikai vizsgálatoknál. A súlyos neutropénia esetek többsége a kvetiapin terápia elkezdését követő néhány hónapon belül jelent meg. Nem volt látható összefüggés a dózis mennyiségével.  A poszt‑marketing tapasztalatok szerint a leukopenia és/vagy a neutropenia a kvetiapin‑kezelés megszüntetése után rendeződött . A neutropénia lehetséges kockázati tényezői a meglévő alacsony fehérvérsejt-szám (WBC) és a múltban gyógyszer által okozott neutropénia. A kvetiapin szedését fel kell függeszteni olyan betegeknél, akiknél a neutrofilszám <1,0 x 109/l. Ezeknél a betegeknél figyelni kell a fertőzés jeleit és tüneteit, valamint a neutrofilszámokat (amíg meg nem haladják az 1,5 x 109/l értéket). (lásd 5.1 pont).
Interakciók 

Lásd még (4.5 pont).

A kvetiapin potens májenzim-induktorokkal, például karbamazepinnel vagy fenitoinnal való együttes alkalmazása jelentős mértékben csökkenti a kvetiapin plazma koncentrációját, ami befolyásolhatja a kvetiapin kezelés hatékonyságát.  Kvetiapin csak akkor alkalmazható májenzim induktorokat szedő betegeknél, ha az orvos megítélése szerint a kvetiapin kezeléstől várható előny meghaladja a májenzim induktor elvonásával járó kockázatot. Fontos, hogy az induktor-kezelés bármilyen változtatása fokozatosan történjen és szükség esetén olyan gyógyszerrel kell helyettesíteni, amelynek nincs enzim-induktor hatása (pl. nátrium-valproát).
Testtömeg

Kvetiapinnal kezelt betegeknél testsúlynövekedésről számoltak be. Folyamatos ellenőrzés és klinikai gyakorlatnak megfelelő, az antipszichotikumok alkalmazásával kapcsolatos iránymutatásokkal összhangban álló kezelés szükséges (lásd 4.8 és 5.1 pont).

Hiperglikemia 
Hiperglikemiáról és /vagy ketoacidosissal vagy kómával alkalmanként együtt járó diabetes kialakulásáról vagy súlyosbodásáról ritkán számoltak be, beleértve néhány halálos kimenetelű esetet is (lásd 4.8 pont). Néhány esetben testsúlynövekedést tapasztaltak, ami hajlamosító tényező lehet. Az antipszichotikum alkalmazással kapcsolatos iránymutatásoknak megfelelő klinikai ellenőrzés javasolt. Az antipszichotikumokkal – beleértve a kvetiapint is – kezelt betegeknél figyelni kell a hyperglykaemia jeleit és tüneteit (mint például polydipsia, polyuria, polyphagia és gyengeség), valamint diabetes mellitus vagy kockázati tényezőinek fennállása esetén a beteget rendszeresen ellenőrizni kell a glükóz‑kontroll romlása miatt. 
A testsúlyt rendszeresen ellenőrizni kell.
Lipidek

A kvetiapinnal végzett klinikai vizsgálatokban a trigliceridek, az LDL‑koleszterin és az összkoleszterin szintjének emelkedését, valamint a HDL‑koleszterin szintjének csökkenését figyelték meg (lásd 4.8 pont). Ezek az eltérések a klinikai gyakorlatnak megfelelően kezelendők.

Metabolikus kockázat

A klinikai vizsgálatok során tapasztalt testsúly‑, vércukorszint‑ (lásd hyperglykaemia) és lipidszint‑változások alapján a betegek (beleértve azokat, akiknél a kezdeti érték normális volt) a metabolikus kockázati profil romlását tapasztalhatják, amely a klinikai gyakorlatnak megfelelően kezelendő.

QT-szakasz megnyúlása

Klinikai vizsgálatokban és az alkalmazási előírásnak megfelelően alkalmazva a kvetiapin nem eredményezte az abszolút QT szakasz következetes megnyúlását. A poszt‑marketing alkalmazás során néhány esetben a kvetiapin terápiás dózisban történő alkalmazásakor (lásd 4.8 pont) és túladagoláskor QT‑szakasz megnyúlást jelentettek (lásd 4.9 pont). Fokozott óvatosság szükséges azokban az esetekben is, amelyekben a kvetiapint más, a QTc‑szakaszt ismerten megnyújtó gyógyszerekkel együtt alkalmazzák, egyidejűleg adott neuroleptikumok esetében, különösen idős betegeknél, congenitalis „hosszú/megnyúlt QT szindrómában”, pangásos szívelégtelenségben, szívizom hypertrophiában, hypokalaemiában és hypomagnesaemiában szenvedő betegek esetében (lásd 4.5 pont).

Megvonás
A kvetiapin-kezelés hirtelen leállításánál akut megvonási tünetek jelentkeztek, mint pl. a hányinger, fejfájás, hasmenés, szédülés, ingerlékenység, hányás és álmatlanság.  Javasolt a kezelés legalább egy vagy két hétig tartó fokozatos leállítása (lásd 4.8 pont)..
Demenciához társuló pszichózisban szenvedő idős betegek

A Quetiapin Bluefish filmtabletta nem javasolt demenciás pszichózis kezelésére.

A cerebrovaszkuláris események mintegy háromszoros kockázata volt megfigyelhető demens populáción atipusos antipszichotikummal végzett randomizált placebó kontrollos vizsgálatokban. Ennek a megnövekedett kockázatnak a mechanizmusa nem ismert. A megnövekedett kockázat nem zárható ki más antipszichotikumoknál vagy más betegpopulációknál. A Quetiapin Bluefish filmtabletta óvatos használata javasolt stroke kockázati tényezőkkel rendelkező betegeknél.

Atipusos antipszichotikumok metaanalízisénél jelentették, hogy demenciás pszichózissal rendelkező idősebb betegeknél a placebóhoz képest megnövekedett a halálozásveszély. Ugyanakkor két tíz hetes placebó-kontrollált kvetiapin vizsgálatban ugyanannál a betegpopulációnál (n=710); átlag évkor: 83 év; tartomány: 56-99 év) a kvetiapinnal kezelt betegek elhalálozása 5,5% volt a placebós csoporttal szembeni 3,2%-kal. A vizsgálatban részt vett betegek különböző, várható élettartammal kapcsolatos betegségekben hunytak el. Ezek az adatok nem támasztják alá az okozati összefüggést a kvetiapin kezelés és a demenciás idősebb betegek halála között.

Dysphagia

Dysphagiát (lásd 4.8 pont,) jelentettek a kvetiapinnal kapcsolatban. A kvetiapint óvatossággal kell alkalmazni azoknál a betegeknél, akiknél az aspirációs pneumónia kockázata fennáll.

Vénás thromboembolia
Antipszichotikumok alkalmazása kapcsán vénás thromboemboliás (VTE) eseteket jelentettek. Mivel az antipszichotikumokkal kezelt betegek esetében gyakoriak a vénás thromboembolia szerzett rizikófaktorai, kvetiapin kezelés előtt és közben minden lehetséges rizikófaktort meg kell határozni, és megelőző intézkedéseket kell tenni.
Pancreatitis

Pancreatitist jelentettek a klinikai vizsgálatokban és a poszt‑marketing alkalmazás során is, de az okozati összefüggést nem állapítottak meg. A poszt‑marketing bejelentések között sok betegnél fennálltak azok a tényezők, amelyek ismerten összefüggésbe hozhatók a pancreatitis‑szel, mint pl. a megemelkedett trigliceridszint (lásd 4.4 pont, Lipidek), az epekövesség és az alkoholfogyasztás. 

Egyéb információk

Korlátozott adatok állnak rendelkezésre kvetiapinnak nátrium‑valproáttal vagy lítiummal való együttadásáról mérsékelt vagy súlyos mániás epizódokban, de a kombinációs kezelést a betegek jól tolerálták (lásd 4.8 és 5.1 pont). A vizsgálatok szerint a hatások a kezelés 3. hetére összeadódnak.

Laktóz
A Quetiapin Bluefish tabletták laktóz-monohidrátot tartalmaznak. Ritkán előforduló örökletes galaktóz-intoleranciában,  laktóz intoleranciában vagy glükóz-galaktóz malabszorpcióban a készítmény nem szedhető.
A Quetiapin Bluefish 25 mg filmtabletta egyik összetevője, a sunset yellow (E110), allergiás reakciókat okozhat.
4.5 Gyógyszerkölcsönhatások és egyéb interakciók
Tekintettel a kvetiapin primer központi idegenszeri hatásaira, a Quetiapin Bluefish filmtablettát más központi idegrendszerre ható gyógyszerekkel kombinálva vagy alkoholos befolyásoltság alatt csak óvatosan szabad alkalmazni.
A kvetiapin citokróm P450 által történő metabolizmusáért elsősorban a citokróm P450 (CYP) 3A4 enzim felelős. Egészséges önkénteseken végzett interakciós vizsgálatban a kvetiapin (25 mg) és a ketoconazol, egy CYP3A4-inhibitor együttadása a kvetiapin AUC értékének 5-8-szoros növekedését okozta. Ennek alapján a kvetiapin együttadása CYP3A4- inhibitorokkal ellenjavallt. Hasonló okok miatt nem ajánlott grapefruitlé fogyasztása kvetiapin terápia mellett.

Egy klinikai vizsgálatban, melyben a kvetiapint több dózisban is alkalmazták, a kvetiapin farmakokinetikáját vizsgálták karbamazepin (ismert májenzim induktor) kezelés előtt és mellett. A karbamazepin jelentősen emelte a kvetiapin plazma clearance-ét. Ennek következtében a szisztémás kvetiapin expozíció (amelyet az AUC mérésének alapján számoltak) az önmagában adott kvetiapin esetében mért érték 13%-ára csökkent átlagosan, noha egyes betegeknél ez a csökkenés nagyobb mértékű volt.  Az interakció következtében a plazma koncentráció alacsonyabb lehet, ami befolyásolhatja a kvetiapin kezelés hatékonyságát.
Kvetiapin és fenitoin (egy másik mikroszomális enzim-induktor) együttes alkalmazása nagymértékben, mintegy 450%-kal emelte a kvetiapin clearence-ét. Kvetiapin csak akkor alkalmazható májenzim induktorokat szedő betegeknél, ha az orvos megítélése szerint a kvetiapin kezeléstől várható előny meghaladja a májenzim induktor elvonásával járó kockázatot. Fontos, hogy az induktor-kezelés bármilyen változtatása fokozatosan történjen és szükség esetén olyan gyógyszerrel kell helyettesíteni, amelynek nincs enzim-induktor hatása (pl. nátrium-valproát) (lásd még 4.4 pont).

A kvetiapin farmakokinetikáját az együtt adott antidepresszivum imipramin (ismert CYP2D6-inhibitor) vagy fluoxetin (egy ismert CYP3A4 és CYP2D6-inhibitor) kezelés jelentősen nem befolyásolta. 

A kvetiapin farmakokinetikáját nem befolyásolta jelentősen az együtt adott antipszichotikum riszperidon vagy haloperidol. A kvetiapin és a tioridazin együttes alkalmazása azonban kb.70 %-kal növelte a kvetiapin clearance-ét.

Cimetidin együttadása nem változtatta meg a kvetiapin farmakokinetikáját.

A lítium farmakokinetikája kvetiapin egyidejű alkalmazása esetén változatlan maradt. 
Nátrium-valproát és kvetiapin együttes alkalmazása esetén egyik gyógyszer farmakokinetikája sem módosult klinikailag releváns mértékben. Gyermekeken és serdülőkön végzett retrospektív vizsgálat szerint, akiket valproátottal, kvetiapinnal vagy mindkettővel kezeltek, a leukopenia és neutropenia előfordulása gyakoribb volt a kombinációval kezeltek esetében, mint a monoterápiában részesülteknél.
Gyakran alkalmazott kardiovaszkuláris gyógyszerekkel nem végeztek formális interakciós vizsgálatokat. 

Fokozott óvatosság szükséges a kvetiapin és más, az elektrolit‑egyensúlyt ismerten megbontó vagy a QT‑intervallumot megnyújtó gyógyszerek együttes alkalmazásakor.

Előfordult, hogy az enzim immunoassay metadonra és triciklikus antidepresszánsokra fals pozitív eredményt mutatott kvetiapint szedő betegeknél. Ajánlott a kérdéses immunoassay vizsgálati eredmények megerősítése a megfelelő kromatográfiás eljárással.
4.6
Termékenység, terhesség és szoptatás
Terhesség:

A kvetiapin kezelés biztonságossága és hatékonysága még nem került megállapításra humán terhesség során. Állatkísérletekben eddig nem mutatták ki káros hatást, bár esetleges hatását a magzati szemre nem vizsgálták. A kvetiapin ezért terheseknek csak akkor adható, ha az előnyök indokolják a potenciális kockázat vállalását. Olyan esetekben, amikor a kvetiapint terheseknek adták, újszülött kori megvonási tüneteket észleltek. 

Szoptatás:

Megjelentek beszámolók a kvetiapin anyatejbe történő kiválasztódásáról, de a kiválasztódás mértéke nem volt azonos.. Szoptató anyáknak ezért azt kell tanácsolni, hogy tartózkodjanak a szoptatástól Quetiapin Bluefish filmtabletta kezelés ideje alatt.
Termékenység

Ha az antipszichotikumokat (beleértve a quetiapint is) a terhesség harmadik trimesztere alatt alkalmazzák, a szülést követően az újszülöttben fennáll a mellékhatások, például változó súlyosságú és idejű

extrapiramidális és/vagy elvonási tünetek, kialakulásának kockázata. Előfordultak agitációval,

hipertóniával, hipotóniával, tremorral, aluszékonysággal, respiratorikus distresszel járó esetek,

valamint táplálkozási zavarral kapcsolatos mellékhatás-jelentések. Az újszülötteket emiatt alapos

megfigyelés alatt kell tartani.
4.7
A készítmény hatásai a gépjárművezetéshez és gépek kezeléséhez szükséges képességekre
A központi idegrendszerre gyakorolt primer hatása miatt a kvetiapin befolyásolhatja a szellemi éberséget igénylő tevékenységeket. Ezért a betegeket figyelmeztetni kell, hogy nem vezethetnek gépjárművet és nem kezelhetnek gépeket, míg az egyéni érzékenységük nem tisztázódik.

4.8
Nem kívánatos hatások, mellékhatások

A kvetiapin alkalmazásakor leggyakrabban jelentett mellékhatások a következők voltak: aluszékonyság, szédülés, szájszárazság, enyhe asthenia, székrekedés, tachycardia, orthostatikus hipotónia és diszpepszia. 
Egyéb antipszichotikumokhoz hasonlóan, a kvetiapin alkalmazása során is előfordult testsúly növekedése, syncope, neuroleptikus malignus szindróma, leukopenia, neutropenia és perifériás ödéma.

A kvetiapin terápia során jelentett mellékhatások gyakoriságát az alábbi táblázat (a CIOMS III Working Group, 1995 formai ajánlása szerint) foglalja össze.
	A mellékhatások gyakoriság szerint vannak csoportosítva: Nagyon gyakori ((1/10), gyakori ((1/100, <1/10), nem gyakori ((1/1000, <1/100, ritka ((1/10 000, <1/1000) és nagyon ritka (<1/10 000).

	Vérképzőszervi és nyirokrendszeri betegségek és tünetek

	Nagyon gyakori:
	Csökkent hemoglobin23

	Gyakori:
	Leukopénia 1, 29   neutrofil‑szám csökkenés, az eosinophil sejtek számának növekedése28

	Nem gyakori:
	Thrombocytopenia, anaemia, thrombocyta‑szám csökkenés14

	Ritka: 
	Agranulocitózis27

	Nem ismert:
	Neutropénia 1

	Immunrendszeri betegségek és tünetek

	Nem gyakori:
	Túlérzékenység (beleértve az allergiás bőrreakciókat)

	Nagyon ritka:
	Anafilaktikus reakció6

	Endokrin betegségek és tünetei

	Gyakori
	Hyperprolactinaemia16, teljes T4‑szint csökkenése25, szabad T4‑szint csökkenése25, teljes T3‑szint csökkenése25, TSH emelkedés25

	Nem gyakori:
	Szabad T3‑szint csökkenése25, pajzsmirigy 

alulműködés22

	Nagyon ritka:
	Rendellenes antidiureticus hormon szekréció

	Anyagcsere- és táplálkozási betegségek és tünetek

	Nagyon gyakori:
	Szérum trigliceridszint emelkedése11,31, összkoleszterinszint emelkedés,(túlnyomórészt LDL koleszterin)12, 31, HDL koleszterinszint csökkenés18, 31, testsúlynövekedés9, 31

	Gyakori:
	Étvágynövekedés, vércukorszint emelkedése a hyperglikaemiás szintekig7,31

	Nem gyakori:
	Hyponatraemia20, diabetes mellitus1,5,6

	Nagyon ritka:
	Metabolikus szindróma30

	Pszichiátriai kórképek

	Gyakori:
	Abnormális álmok, rémálmok

Szuicid késztetés és szuicid viselkedés21

	Ritka:
	Alvajárás és egyéb aktivitások alvó állapotban, pl. beszéd és evés

	Idegrendszeri betegségek és tünetek

	Nagyon gyakori:
	Szédülés4, aluszékonyság2, 17, fejfájás

	Gyakori:
	Syncope 4, 17   extrapiramidális tünetek1,22    dysarthria

	Nem gyakori:
	Epilepsziás roham1, nyugtalan lábak szindróma, tardiv dyskinesia1,6

	Szívbetegségek és a szívvel kapcsolatos tünetek 

	Gyakori:
	Tachycardia 4 , palpitatio24

	Nem gyakori:
	QT‑megnyúlás1,13,19

	Szembetegségek és szemészeti tünetek

	Gyakori:
	Homályos látás

	Érbetegségek és tünetek

	Gyakori:
	Orthostatikus hipotónia4, 17

	Ritka:
	Vénás thromboembolia1

	Légzőrendszeri, mellkasi és mediastinalis betegségek és tünetek

	Gyakori:
	Rhinitis, dyspnoe24

	Emésztőrendszeri betegségek és tünetek

	Nagyon gyakori:
	Szájszárazság, 

	Gyakori:
	Székrekedés, diszpepszia

	Nem gyakori:
	Hányás26  ,  dysphagia8

	Ritka:
	Pancreatitis

	Máj- és epebetegségek és tünetek

	Gyakori:
	Szérum aminotranszferáz emelkedés (ALAT, ASAT)3, szérum GGT‑szint emelkedés3

	Ritka:
	Sárgaság6  , hepatitis

	Bőr- és a bőr alatti szövet betegségei és tünetei

	Nagyon ritka:
	Angioedema6, Stevens-Johnson szindróma6

	Nem ismert:
	Toxikus epidermális necrolysis, erythema multiforme

	A csont- és izomrendszer, valamint a kötőszövet betegségei és tünetei

	Nagyon ritka:
	Rhabdomyolysis

	A terhesség, a gyermekágyi és a perinatális időszak alatt jelentkező betegségek és tünetek

	Nem ismert
	Újszülöttkori elvonási tünetek32 

	A nemi szervekkel és az emlőkkel kapcsolatos betegségek és tünetek

	Nem gyakori
	Sexuális dysfunctio
	

	Ritka:
	Priapismus, galactorrhoea, az emlő megduzzadása, menstruációs zavarok

	Általános tünetek, az alkalmazás helyén fellépő reakciók

	Nagyon gyakori:
	Megvonási tünetek1, 10

	Gyakori:
	Enyhe asthenia, perifériás oedema, ingerlékenység, pyrexia

	Ritka:
	Neuroleptikus malignus szindróma1 , hypothermia

	Laboratóriumi vizsgálatok eredményei

	Ritka:
	Vérben a kreatin-foszfokináz érték emelkedése15


1
Lásd 4.4 pont
2
Aluszékonyság előfordulhat, többnyire a kezelés első két hetében ami a kvetiapin kezelés további alkalmazása során rendszerint elmúlik.
3
A szérum transzamináz (ALT, AST) vagy gamma-GT szint tünetmentes emelkedését figyelték meg néhány kvetiapinnal kezelt betegnél. Ezek a változások rendszerint reverzibilisek voltak és a Quetiapin Bluefish filmtabletta kezelés folytatása során rendeződtek.
4
Egyéb antipszichotikumhoz hasonlóan a kvetiapin is az alfa1 adrenerg blokkoló hatáson keresztül orthostatikus hipotóniát okozhat szédüléssel, tachycardiával, néhány betegnél ájulással a dózis-titrálási időszak alatt. (lásd 4.4 pont).
5
Nagyon ritka esetekben már meglevő diabetes súlyosbodásáról is beszámoltak.
6
A mellékhatások gyakorisága csak postmarketing adatokon alapszik.
7
   Az éhgyomorra mért vércukorszint (126 mg/dl (≥7,0 mmol/l) vagy nem éhgyomorra mért vércukorszint (200mg/dl (≥11,1 mmol/l) legalább egyszer
8
A dysphagia előfordulási gyakoriságának emelkedését kvetiapin‑kezelés mellett csak a bipoláris betegség depressziós fázisára irányuló klinikai vizsgálatokban figyelték meg.

9
Testtömeg‑gyarapodás >7% a kiindulási értékhez képest, amely főleg a kezelés első heteiben jelentkezik. 
10
A következő megvonási tüneteket figyelték meg leggyakrabban akut, placebó‑kontrollált, monoterápiás klinikai vizsgálatokban: álmatlanság, hányinger, fejfájás, hasmenés, hányás, szédülés, ingerlékenység. A tünetek előfordulása egy héttel a kezelés megszakítása után jelentősen csökkent.

11
Trigliceridek ≥200 mg/dl ((2,258 mmol/l) (≥18 éves betegeknél) vagy ≥150 mg/dl (≥1,694 mmol/l) (<18 éves betegeknél) legalább egy alkalommal.
(12) 
Koleszterinszint ≥ 240 mg/dl ((6,2064 mmol/l) (18 éves vagy afeletti betegek) vagy ≥200 mg/dl (≥5,172 mmol/l) (18 év alatti betegek) legalább egy alkalommal. Gyakori volt a ≥30 mg/dl ((0,769 mmol/l) LDL‑koleszterinszint növekedés. Azoknál a betegeknél, ahol ez a növekedés előfordult, az átlagos változás 41,7 mg/dl ((1,07 mmol/l) volt.

13 
Lásd. az alábbi szöveget

14 
Thrombocytaszám < 100 x 109/l legalább egy alkalommal.

15 
A klinikai vizsgálatokból származó mellékhatás‑jelentések alapján a megemelkedett kreatin‑foszfokináz szint nem hozható kapcsolatba neurolepticus malignus syndromával.

16 
Prolaktinszint (18 év feletti betegeknél): >20 (g/l (>869,56 pmol/l) férfiaknál; > 30 (g/l (>1304,34 pmol/l) nőknél bármely alkalommal.

17 
Eleséshez vezethet.

18   A HDL koleszterinszint: <40 mg/dl (1,025 mmol/L) férfiak esetében; <50 mg/dl (1,282 mmol/l) 
       nők esetében bármikor. 
19 
Azon betegek incidenciája, akiknél a QTc‑szakasz <450 msec‑ról ≥450 msec‑re módosult, ≥30 msec növekedéssel. A kvetiapinnal végzett placebó‑kontrollált vizsgálatokban a klinikailag jelentős QT‑megnyúlást mutató betegek incidenciájának változása és az átlagos változás mértéke hasonló volt a kvetiapin és a placebó csoportban.

20 
> 132 mmol/l‑ről ≤ 132 mmol/l–re történő változás legalább egy alkalommal. 

21 
Szuicid késztetésről és szuicid viselkedésről számoltak be a kvetiapin‑terápia alatt és nem sokkal a kezelés befejezése után (lásd 4.4 és 5.1 pont).

22 
Lásd 5.1 pont.

23
A hemoglobinszint csökkenése férfiaknál 130, nőknél 120 g/l alatti értékre a kvetiapint szedő betegek 11%‑ánál fordult elő legalább egy alkalommal a klinikai vizsgálatok során, beleértve a vizsgálatok nyílt szakaszát is. Rövidtávú placebó‑kontrollált vizsgálatokban ugyanilyen mértékű csökkenés a kvetiapint szedő betegek 8,3%‑ánál, míg a placebót kapott betegek 6,2%‑ánál fordult elő legalább egyszer. Ezen betegek esetén a hemoglobin‑szint átlagos maximum csökkenése bármely esetben –1,5 g/dl volt.

24 
Ezeket gyakran olyan esetekben jelentették, amikor tachycardia, szédülés, orthostaticus hypotonia és/vagy szív‑/légzőszervi betegség állt fenn.

25 
Minden vizsgálatra vonatkozóan a kiindulási értékről a potenciálisan klinikailag jelentős értékre történő, a kiindulás után bármikor bekövetkező változáson alapulóan.

A teljes T4, a szabad T4, a teljes T3 és szabad T3 változás meghatározása: <0.8 x LLN (pmol/l), a TSH szint változásra vonatkozóan pedig >5 mIU/l bármely alkalommal.
26 
Az idős (65 év feletti) betegeknél nagyobb arányban fordul elő a hányás.
27 
Minden vizsgálatra vonatkozóan a kiindulási értékről a potenciálisan klinikailag jelentős értékre történő, a kiindulás után bármikor bekövetkező változáson alapulóan. A változás meghatározása a fehérvérsejtszám tekintetében ≤ 3x109 sejt/l bármely alkalommal.

28 
Minden vizsgálatra vonatkozóan a kiindulási értékről a potenciálisan klinikailag jelentős értékre történő, a kiindulás után bármikor bekövetkező változáson alapulóan. A változás meghatározása az eosinofilok tekintetében >1x109 sejt/l bármely alkalommal.

29 
Neutrofil sejtszám megváltozása: a kiinduláskori ≥1,5x 109/l‑ről <0,5x 109/l‑re a kezelés ideje alatt bármely alkalommal.

30 
A kvetiapin klinikai vizsgálatai során metabolikus szindrómával kapcsolatosan jelentett nemkívánatos események alapján.

31 
Néhány beteg esetén több mint egy metabolikus faktor (testsúly, vércukor és lipid érték) rosszabbodását figyelték meg a klinikai vizsgálatok során (lásd 4.4 pont).

32 
Lásd 4.6 pont.

QT-szakasz megnyúlása, ventrikuláris aritmia, hirtelen megmagyarázatlan haláleset, szívinfarktus és torsades de pointes-et jelentettek neuroleptikumok alkalmazásakor, ezek gyógyszercsoportra jellemző hatásoknak tekintendők.

Gyermekek és serdülőkorúak (10 – 17 éves kor között)

A feljebb felnőttek esetében leírt mellékhatásokat figyelembe kell venni gyermekek és serdülők esetében is. Az alábbi táblázat azokat a mellékhatásokat összegzi, melyek (10 – 17 éves kor közötti) gyermekek és serdülők esetében magasabb gyakorisági kategóriába estek, mint a felnőtteknél, illetve azokat a mellékhatásokat, melyeket felnőtt populációban nem észleltek.

	A gyakorisági fogalmakat az alábbiak szerint határozták meg: Nagyon gyakori (≥1/10), gyakori (≥1/100 – <1/10), nem gyakori (≥1/1 000 – ≤1/100), ritka ≥1/10 000 – ≤1/1 000), nagyon ritka (≤1/10 000).

	Anyagcsere- és táplálkozási betegségek és tünetek

	Nagyon gyakori:
	Étvágy fokozódása

	Laboratóriumi és egyéb vizsgálatok eredményei

	Nagyon gyakori:
	Prolaktinszint emelkedése1, vérnyomásemelkedés2

	Idegrendszeri betegségek és tünetek

	Nagyon gyakori:
	Extrapyramidalis tünetek3

	Általános tünetek, az alkalmazás helyén fellépő reakciók

	Gyakori:
	Ingerlékenység4


1.
Prolaktinszint (<18 éves betegek): fiúknál >20 μg/l (>869,56 pmol/l) lányoknál >26 μg/l (>1130,428 pmol/l), bármely időpontban. A betegek kevesebb, mint 1 százalékánál haladta meg a prolaktinszint a 100 μg/l értéket.

2.
Gyermekeknél és serdülőknél két akut (3 – 6 hétig tartó) placebo-kontrollos klinikai vizsgálat során bekövetkező, a klinikailag jelentős (a National Institutes of Health intézet kritériumai alapján adaptált) határértékeket meghaladó emelkedés vagy a szisztolés érték >20 Hgmm-es vagy a diasztolés érték >10 Hgmm-es emelkedése alapján. 

3.
Lásd 5.1 pont.

4.
Megjegyzés: A gyakoriság a felnőtteknél megfigyeltnek megfelel, de az ingerlékenység összefügghet azzal, hogy a gyermekeknél és serdülőknél a felnőttekhez képest eltérő a klinikai alkalmazási terület.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 
Az egészségügyi szakembereket kérjük, hogy jelentsék be a feltételezett mellékhatásokat a 
hatóság részére az V. függelékben található elérhetőségek valamelyikén keresztül.
4.9 Túladagolás
Általában a bejelentett panaszok és tünetek a gyógyszer ismert farmakológiai hatásainak fokozódásából adódtak: úgy, mint álmosság, nyugtató hatás, tachycardia, hipotónia.
Halálesetről számoltak be klinikai vizsgálatok 13,6 g-os akut túladagolásnál, posztmarketing adatok szerint pedig 6 gramm kvetiapin (önmagában történő) dózisnál. Ugyanakkor 30 grammos akut túladagolásnál is beszámoltak túlélésről. A poszt‑marketing vizsgálatok alapján érkeztek bejelentések a kvetiapin túladagolásával kapcsolatban, amelyek halálról vagy kómáról számoltak be.

Továbbá a következő eseményeket jelentették a kvetiapin túladagolásakor, monoterápia esetén: QT‑megnyúlás, epilepsziás rohamok, status epilepticus, rhabdomyolysis, légzésdepresszió, vizelet‑retenció, zavartság, delírium és/vagy agitáltság.

A már meglévő súlyos kardiovaszkuláris betegséggel élő betegeket a túladagolás veszélyei fokozottan érinthetik.  (lásd 4.4 pont. Cardiovascularis betegségek ).
A túladagolás kezelése

A kvetiapinnek nincs specifikus antidotuma. Súlyos mérgezés esetén gondolni kell arra, hogy azt többféle gyógyszer együttes hatása is okozhatja. Intenzív terápia (a légutak átjárhatóságának biztosítása, megfelelő oxigenizálás és lélegeztetés, a kardiovaszkuláris rendszer működésének monitorozása és gyógyszeres támogatása) javasolt. Noha túladagolás esetén a felszívódás megelőzésével kapcsolatos vizsgálatokat nem végeztek, súlyos mérgezés esetén megfontolandó a gyomormosás, amennyiben az a bevételt követő egy órán belül kivitelezhető. Aktív szén alkalmazása megfontolandó.

A kvetiapin túladagolásakor jelentkező makacs hypotoniát a megfelelő módon kell kezelni, pl. intravénás folyadékkal és/vagy sympathomimeticumokkal (az adrenalin és a dopamin kerülendő, mivel a béta‑stimuláció súlyosbíthatja a hypotoniát a kvetiapin‑indukálta alfa‑blokádban).

A gondos orvosi felügyelet és megfigyelés mindaddig szükséges, amíg a beteg állapota nem rendeződik.

5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: Antipszichotikumok

ATC kód:  N05A H04
Hatásmehanizmus:
A kvetiapin atípusos antipszichotikum. A kvetiapin és az aktív humán plazma metabolitja, a norkvetiapin számos neurotranszmitter receptorral lép interakcióba. A kvetiapin és a norkvetiapin az agy szerotonin (5HT2)‑ és dopamin D1‑ és D2‑receptoraihoz egyaránt affinitást mutat. A kvetiapin antipszichotikus hatása és a típusos antipszichotikumokhoz képest kevesebb extrapiramidalis mellékhatása (EPS) valószínűleg sajátos receptor‑antagonizmus‑kombináció következményei. Nagyobb mértékben gátolja az 5HT2‑receptorok, mint a D2 receptorok működését. Továbbá a norkvetiapinnak nagy az affinitása a noradrenalin transzporterhez (NET). A kvetiapinnak és a norkvetiapinnak nagy az affinitása a hisztaminerg és az adrenerg (1‑receptorokhoz, csekély az adrenerg (2 és a szerotonin 5HT1A‑receptorokhoz. A kvetiapin nem mutat affinitást a kolinerg, a muszkarinerg és a benzodiazepin receptorokhoz.
Farmakodinámiás hatások:
A kvetiapin hatását antipszichotikus aktivitási tesztek, pl. a kondicionált elkerülési teszt bizonyítja.

Mind funkcionális, mind elektrofiziológiai vizsgálatok során kimutatták, hogy gátolja a dopamin agonisták hatását, és növeli a dopamin-metabolit koncentrációkat, mely a D2 receptor blokád neurokémiai  indexe. 
Az extrapyramidális mellékhatások előrejelzésére szolgáló preklinikai vizsgálatok szerint a kvetiapinnak a típusos antipszichotikumokétól eltérő, atípusos hatásprofilja van. A kvetiapin tartós alkalmazás során nem okoz dopamin D2 receptor szuperszenzitivitást. Hatékony D2 receptor gátlást biztosító dózisban csak enyhe katalepsziát vált ki. A kvetiapin hatása szelektív a limbikus rendszerre, mert krónikus alkalmazását követően a mezolimbikus neuronok depolarizációjának gátlását hozza létre, míg a nigrostriatális dopamin tartalmú neuronokban ez a hatás nem jön létre. A kvetiapin akut és krónikus alkamazás során csak minimális mértékben okoz dystoniát mind haloperidollal szenzibilizált, mind gyógyszerrel még nem kezelt Cebus majmokban. (lásd 4.8 pont)
Klinikai hatékonyság:

Skizofrénia

Három, skizofréniás betegeken végzett placebo-kontrollált klinikai vizsgálatban - különböző kvetiapin adagok esetén - nem volt különbség a kvetiapin- és a placebo-csoport között az extrapiramidális mellékhatások (EPS) előfordulásában, illetve az antikolinerg szerek egyidejű alkalmazásában. Egy placebo-kontrollált vizsgálatban, amelyben a kvetiapint fix dózisban (75-750 mg/nap) alkalmazták, sem az extrapiramidális mellékhatások (EPS) gyakorisága, sem az egyidejű antikolinerg szerek alkalmazása nem emelkedett. 
A kvetiapin hosszú távú hatékonyságát a relapszusok megelőzésében vak elrendezésű klinikai vizsgálatokban még nem igazolták. Skizofréniás betegeken végzett nyílt klinikai vizsgálatokban, amelyekben a vizsgált személyeknél folytatták a terápiát, a kvetiapin hatékonynak bizonyult a kezelés kezdetén elért klinikai javulás fenntartásában, ami hosszú távú hatékonyságára utal.
Bipoláris zavar

Négy placebo-kontrollált, dózis-értékelő vizsgálatban, amelyben a kvetiapint maximálisan 800 mg/nap dózisban alkalmazták a középsúlyos és súlyos mániás epizódok kezelésére (két vizsgálatban monoterápiaként, egy vizsgálatban litiummal, egy vizsgálatban divalproex-szel kombinálva) nem volt különbség a kvetiapin- és a placebo-csoportok között az extrapyramidális mellékhatások előfordulásában, illetve az antikolinerg gyógyszerek egyidejű alkalmazásában.
A középsúlyos/súlyos mániás epizódok kezelésére monoterápiában alkalmazott kvetiapin lényegesen jobban csökkentette a mániás tüneteket a placebóval összehasonlítva a 3., illetve a 12. héten. Nem állnak rendelkezésre hosszú távú vizsgálatokból származó adatok, melyek a kvetiapin hatékonyságát bizonyítanák a későbbi mániás vagy depressziós epizódok megelőzésében. Kevés adat ismeretes a 3, illetve 6 hetes kvetiapin kezelés – nátrium valproáttal vagy lítiummal kombinálva - hatásáról a középsúlyos/súlyos akut mániás epizódok kezelésében, de a betegek a kombinációkat jól tolerálták. Az adatok a 3. héten additív hatást mutatnak. Egy második vizsgálat nem mutatott ki additív hatást a kezelés 6. hetében. Hathetes kezelési időn túl nem állnak rendelkezésre adatok az együttes alkalmazásról. 

A kezelésre reagálók átlagos utolsó heti medián kvetiapin adagja  mintegy 600 mg/nap volt és a kezelésre reagáló vizsgált személyek 85 %-ánál a napi dózistartomány 400-800 mg közé esett.
A kvetiapin 4 klinikai vizsgálatában, amelyekben 8 héten át bipoláris I vagy bipoláris II zavar mérsékelttől súlyosig terjedő mániás epizódjában szenvedő betegek vettek részt, a 300 mg és 600 mg kvetiapin a vonatkozó végpontok (a MADRS közepes javulása és a válasz, azaz a kiindulási értékhez képest legalább 50%‑os javulás a MADRS‑összpontszámban) tekintetében jelentősen jobb volt a placebónál. A hatás intenzitása tekintetében nem volt különbség a 300 mg és a 600 mg kvetiapin dózis között.

A fenti vizsgálatok közül kettő esetében lefolytatott kiterjesztett fázisban igazolódott, hogy a kvetiapin 300 vagy 600 mg alkalmazására reagáló betegek hosszú távú kezelése hatásos volt a placebó‑kezeléshez képest a depressziós tünetek tekintetében, de nem volt hatásos a mániás tünetek vonatkozásában.
Két, relapszus megelőzésre indított klinikai vizsgálatban értékelték a kvetiapin hatását hangulatstabilizáló szerekkel kombinálva mániás, depresszív és kevert epizódok kezelésében. A kombináció minden esetben hatékonyabbnak bizonyult a visszaesésig (mániás, kevert vagy depressziós tüntetek) eltelt idő tekintetében, mint a hangulatstabilizáló monoterápia. A kvetiapin napi dózisa 400‑800 mg volt, amelyet naponta kétszer adagoltak, lítiummal vagy nátrium‑valproáttal kombinálva.

Egy hosszú távú klinikai vizsgálatban, amelyben a kvetiapin hatását a mániás, depressziós vagy kevert epizódok megelőzésében vizsgálták bipoláris I betegségben szenvedőknél, a kvetiapin hatásosabbnak bizonyult a visszaesésig (mániás, kevert vagy depressziós tüntetek) eltelt időtartam meghosszabbítása tekintetében, mint a placebó. Azon betegek száma, akiknél a hangulattal kapcsolatos esemény történt 91 (22,5%) volt a kvetiapin‑csoportban, 208 (51,5%) a placebó‑csoportban és 95 (26,1%) a lítiummal kezelt csoportokban. Azon betegeknél, akik reagáltak a kvetiapin‑terápiára, a kvetiapin‑kezelés folytatásához képest a lítiumra váltás eredményei szerint a lítium‑kezelés nem növelte a hangulati esemény kiújulásáig eltelt időt.

A klinikai vizsgálatok kimutatták, hogy a kvetiapin naponta kétszer alkalmazva hatékony, habár farmakokinetikai felezési ideje kb. 7 óra. Ezt a pozitron-emissziós tomográfiás (PET) vizsgálatok adatai is alátámasztják, melyben megállapították, hogy a kvetiapin 5-HT2 és D2-receptor blokkoló hatása 12 óráig fennmarad. A napi 800 mg-nál nagyobb adagok biztonságosságát és hatékonyságát nem értékelték.
Klinikai biztonságosság

Skizofrénia és bipoláris mánia indikációban, felnőttek körében végzett rövid távú, placebó‑kontrollált klinikai vizsgálatokban az extrapiramidális tünetek előfordulása hasonló volt a placebóhoz (skizofrénia: 7,8% a kvetiapin és 8% a placebó esetén; bipoláris mánia: 11,2% a kvetiapin és 11,4% a placebó esetén). Nagyobb gyakorisággal figyeltek meg extrapiramidális tüneteket kvetiapinnal kezelt betegeknél a placebóval kezeltekhez képest, MDD‑vel és bipoláris depresszióval kapcsolatos rövid távú, placebó‑kontrollált klinikai vizsgálatokban. Bipoláris depresszió kezelésében végzett rövid távú, placebó‑kontrollált vizsgálatokban az extrapiramidális tünetek kvetiapin‑kezelés mellett 8,9%‑ban, míg placebó alkalmazása esetén 3,8%‑ban fordultak elő. Major depressziós zavarral kapcsolatos rövid távú, placebó‑kontrollált vizsgálatokban az extrapiramidális tünetek összes incidenciája 5,4% volt a kvetiapin ‑csoportban és 3,2% a placebó‑csoportban. Major depressziós zavarban szenvedő idős betegek részvételével végzett rövid távú, placebó‑kontrollált vizsgálatban az extrapiramidális tünetek összes incidenciája 9,0% volt a kvetiapin ‑csoportban és 2,3% a placebó‑csoportban. Bipoláris depresszió és MDD esetén az egyes nemkívánatos események (pl. akathisia, extrapiramidális megbetegedések, remegés, mozgászavar, dystonia, nyugtalanság, akaratlan izomrángások, pszichomotoros hyperaktivitás, izommerevség) előfordulási aránya egyik kezelési csoportban sem haladta meg a 4%‑ot.

Rövid távú, fix dózisú (napi 50 mg‑tól napi 800 mg‑ig), placebó‑kontrollált (3‑8 hetes) vizsgálatokban a kvetiapinnal kezelt betegeknél az átlagos testsúlynövekedés a napi 50 mg dózis esetén 0,8 kg, a napi 600 mg dózis esetén 1,4 kg volt (a 800 mg‑os napi dózis esetében a testsúlynövekedés kisebb mértékű volt), a placebóval kezelt betegeknél mért 0,2 kg‑mal szemben. Azon kvetiapinnal kezelt betegek százalékos aránya, akiknél ≥7% testsúlynövekedést mértek, a napi 50 mg dózis esetén 5,3%, a napi 400 mg esetén 15,5% volt (napi 600 és 800 mg esetén a növekedés kisebb mértékű volt), a placebóval kezelt betegeknél tapasztalható 3,7%‑kal szemben.

A hosszabb, kiújulás megelőzését értékelő vizsgálatokban volt egy nyílt szakasz (4–36 hetes), amely alatt a betegeket kvetiapinnal kezelték; ezt egy randomizált megvonási szakasz követte, melynek során a betegeket kvetiapin‑ vagy placebó‑kezelésre randomizálták. A kvetiapin‑csoportba randomizált betegeknél az átlagos testsúlynövekedés a nyílt szakaszban 2,56 kg volt, a randomizált szakasz 48. hetére pedig 3,22 kg, a nyílt szakasz kiindulási értékéhez képest. A placebó‑csoportba randomizált betegeknél az átlagos testsúlynövekedés a nyílt szakaszban 2,39 kg volt, a randomizált szakasz 48. hetére pedig 0,89 kg, a nyílt szakasz kiindulási értékéhez képest.
A demenciával összefüggő pszichosisban szenvedő idős betegeknél elvégzett placebó‑kontrollált vizsgálatokban a cerebrovascularis nemkívánatos események incidenciája 100 betegévenként nem volt magasabb a kvetiapinnal kezelt betegeknél, mint a placebóval kezelteknél.

Rövidtávú, placebó‑kontrollált monoterápiás vizsgálatok során olyan betegeknél, akiknél a kiindulási neutrofil granulocita szám 1,5 x 109/l vagy annál magasabb volt, 1,5 x 109/l‑nél alacsonyabb neutrofil granulocita szám kvetiapin alkalmazásakor 1,9%‑ban, míg a placebóval kezelt betegeknél 1,5%‑ban fordult elő legalább egyszer. ≥0.5 ‑ <1.0 x 109/l közötti érték 0,2%‑ban fordult elő kvetiapin és placebó alkalmazása esetén is. Az összes klinikai vizsgálatot figyelembe véve (placebó‑kontrollált, nyílt elrendezésű, aktív összehasonlító készítményt tartalmazó; a betegek kiindulási neutrofil granulocita száma ( 1,5 x 109/l volt) 0,5 x 109/l‑nél alacsonyabb neutrofil granulocita szám kvetiapin alkalmazásakor 0,21%‑ban, a placebóval kezelt betegeknél 0%‑ban fordult elő legalább egyszer és  ≥0.5 ‑ <1.0 x 109/l közötti érték 0,75%‑ban fordult elő kvetiapin és 0,11%ban placebó alkalmazása esetén.

A kvetiapin‑kezelés együtt járt a pajzsmirigy hormonok szintjének dózisfüggő csökkenésével. Rövidtávú, placebó‑kontrollált klinikai vizsgálatokban a pajzsmirigy hormonok szintjének klinikailag jelentős mértékű csökkenése a következő mértékben fordult elő: teljes T4: 3,4 % kvetiapin és 0,6 % placebó esetén; szabad T4: 0,7% kvetiapin és 0,1% placebó esetén; teljes T3: 0,54 % kvetiapin és 0,0% placebó esetén, valamint szabad T3: 0,2% kvetiapin és 0,0% placebó esetén. A TSH‑szint növekedése 3,2%‑ban fordult elő kvetiapin, és a 2,7%‑ban placebó alkalmazása esetén.

Rövidtávú, placebó‑kontrollált monoterápiás vizsgálatokban a klinikailag szignifikáns mértékű reverz T3 és TSH változás 0% volt mind a kvetiapin‑, mind a placebó‑csoportban, a T4 és TSH változás pedig 0,1% a kvetiapin‑ és 0% a placebó‑csoportban. Ezek a változások nem jártak együtt klinikai tüneteket mutató hypothyreosissal.
A teljes és a szabad T4 hormonok szintjének csökkenése a kezelés első 6 hetében érte el a maximumát és további csökkenést tartós kezelés esetén sem tapasztaltak. A terápia leállítása szinte majdnem minden esetben kiváltotta a fordított hatást a teljes és a szabad T4 hormonok szintjén, függetlenül a terápia időtartamától. A TBG‑szint (Thyroxine binding protein) nem változott annál a 8 betegnél, akiknél erre irányuló mérést végeztek.

Cataracta/lencsehomály

A kvetiapin cataracta‑generáló hatását riszperidonnal összehasonlító hosszútávú vizsgálatban, amelyet skizofrén és skizoaffektív betegeknél végeztek, a kvetiapin 200‑800 mg/ napi dózistartományban non‑inferioritást mutatott a kétéves események előfordulásának növekedését tekintve a lencsehomály fokozatokban a 2‑8 mg/nap dózisú riszperidonhoz képest, legalább 21 hónapos alkalmazás során
Gyermekek és serdülők (10 – 17 éves kor között)

A mánia kezelésével kapcsolatosan a kvetiapin hatásosságát és biztonságosságát egy 3 hétig tartó placebo-kontrollos vizsgálat során elemezték. (Ebben n = 284, 10 – 17 éves beteg vett részt az Egyesült Államokban). A betegpopuláció körülbelül 45%-ánál további diagnózis volt az ADHD. Ezen túl a schizophrenia kezelésével kapcsolatosan egy 6-hetes placebo-kontrollos vizsgálatot végeztek (n = 222, 13 – 17 éves betegek). Mind a két vizsgálatból kizárták azokat a betegeket, akikről ismert volt, hogy nem reagálnak a kvetiapinre. A kvetiapinnel végzett kezelést 50 mg/nap adaggal kezdték, amit a 2. napon 100 mg/nap adagra emeltek; ezt követően az adagot a céldózis eléréséig emelték (mánia esetében: 400 – 600 mg/nap; schizophrenia esetében: 400 – 800 mg/nap); a dózist naponként 100 mg-mal emelték, amit napi kettő vagy három részre osztottak el.

A mánia kezelésével kapcsolatos vizsgálat során az YMRS összpontszám kiindulási értékéhez képest az LS átlagos változás (aktív szerrel mínusz a placebóval kezelt csoport alapján) a 400 mg/nap kvetiapin dózis mellett -5,21, a 600 mg/nap kvetiapin dózis mellett -6,56 volt. A reagáló betegek aránya (amikor az YMRS érték ≥50%-kal nő) a 400 mg/nap kvetiapin dózis mellett 64%, 600 mg/nap kvetiapin dózis mellett 58%, míg a placebo csoportban 37% volt.

A schizophrenia kezelésével kapcsolatos vizsgálat során az PANSS össz pontszám kiindulási értékéhez képest az LS átlagos változás (aktív szerrel mínusz a placebóval kezelt csoport alapján) a 400 mg/nap kvetiapin dózis mellett -8,16, és a 800 mg/nap kvetiapin dózis mellett -9,29 volt. Az alacsony dózisú (400 mg/nap) vagy a magas dózisú (800 mg/nap) kvetiapin adásával járó protokollok nem voltak kedvezőbb a placebónál abból a szempontból, hogy a betegek hány százalékánál érik el a terápiás választ, amit a PANSS összpontszám kiinduláshoz képest bekövetkező ≥30%-os csökkenéseként definiáltak. Maniában is és schizophreniában is a nagyobb dózisok adása számszerűen alacsonyabb terápiás válaszarányt eredményezett.
Ebben a korcsoportban nincsenek a hatás fennmaradására, vagy a kiújulás megelőzésére vonatkozó adatok.

Az akut vizsgálatok 26 hetes nyílt meghosszabbítása során (n = 380 beteg) a kvetiapin rugalmas, 400 – 800 mg/nap dózistartományban történő adása további biztonságossági adatokat szolgáltatott. Gyermekeknél és serdülőknél beszámoltak a vérnyomás emelkedéséről, illetve gyermekek és serdülők esetében a felnőtt betegekhez képest nagyobb gyakorisággal jelentettek étvágyfokozódást, extrapyramidalis tüneteket és a szérum prolaktinszint emelkedését (lásd 4.4 és 4.8 pont).

Extrapyramidalis tünetek

Egy serdülőkorú (13 – 17 éves kor közötti), schizophreniában szenvedő betegeknél végzett, rövid ideig tartó placebo-kontrollos monoterápiás vizsgálat során az extrapyramidalis tünetek összesített előfordulási gyakorisága kvetiapin mellett 12,9%, placebo mellett 5,3% volt, bár az egyedi mellékhatások (pl. akathisia, tremor, extrapyramidalis zavar, hypokinesia, nyugtalanság, psychomotoros hyperactivitas, izommerevség, dyskinesia) incidenciája egyik kezelési csoportban sem haladta meg a 4,1%-ot. Egy serdülőkorú (13 – 17 éves kor közötti), bipolaris maniában szenvedő betegeknél végzett, rövid ideig tartó placebo-kontrollos monoterápiás vizsgálat során az extrapyramidalis tünetek összesített előfordulási gyakorisága kvetiapin mellett 3,6%, placebo mellett 1,1% volt. Egy schizophreniában és bipolaris maniában végzett nyílt, hosszú távú vizsgálat során a kezeléssel kapcsolatosan fellépő extrapyramidalis tünetek összesített incidenciája 10% volt.

Súlygyarapodás

Gyermekkorú (10 – 17 éves) betegeknél végzett rövid távú klinikai vizsgálatok során a kvetiapinnel kezelt betegek 17%-ánál, a placebóval kezelt betegek 2,5%-ánál következett be a testtömeg ≥7%-os növekedése. A hosszabb távú, élettani gyarapodásra való korrekció során a klinikailag szignifikáns változás mérésére a kiindulási testtömegindexhez (BMI) képest a legalább 0,5 szórásértéket elérő növekedést használták; a legalább 26 héten keresztül kvetiapinnel kezelt betegek 18,3%-ánál teljesült ez a kritérium.

Öngyilkosság / öngyilkossági gondolatok vagy a klinikai állapot rosszabbodása

A schizophreniában szenvedő gyermekkorú betegek esetében végzett, rövid ideig tartó placebo-kontrollos klinikai vizsgálatok során az öngyilkossággal kapcsolatos események előfordulási gyakorisága kvetiapinnal végzett kezelés mellett 1,4% (2/147), placebo esetén 1,3% (1/75) volt a 18 éves kor alatti betegeknél. A bipoláris maniában szenvedő gyermekkorú betegek esetén végzett rövid ideig tartó placebo-kontrollos klinikai vizsgálatok során az öngyilkossággal kapcsolatos események előfordulási gyakorisága kvetiapinnal végzett kezelés mellett 1,0% (2/193), placebo esetén 0% (0/90) volt a 18 éves kor alatti betegeknél.

5.2 Farmakokinetikai tulajdonságok
Felszívódás:

A kvetiapin per os alkalmazást követően jól felszívódik és jelentős mértékben metabolizálódik. A kvetiapin biológiai hasznosulását az étkezés jelentősen nem befolyásolja.    Az aktív metabolit, a norkvetiapin tartós moláris koncentrációja 35%-a annak, amit a kvetiapinnál megfigyeltek.. 

A kvetiapin és a norkvetiapin farmakokinetikája lineáris a jóváhagyott dózistartományban.  

Eloszlás:

A kvetiapin plazma fehérje kötődési aránya kb. 83%.
Metabolizmus:

A kvetiapin nagymértékben metabolizálódik, az izotóppal jelölt hatóanyag bevételét követően az eredeti vegyület kevesebb mint 5%‑a ürül változatlan formában a vizeletben, illetve a székletben.

In vitro vizsgálatok szerint a kvetiapin citokróm P450 által közvetített lebontásáért főleg a CYP3A4 enzim felelős. A norkvetiapin elsősorban a CYP3A4 enzimen keresztül alakul át és eliminálódik.

A kvetiapinról és számos bomlástermékéről (beleértve a norkvetiapint) megállapították, hogy in vitro mérsékelten gátolják a humán citokróm P450 1A2, 2C9, 2C19, 2D6 és 3A4 enzimeket. Megfigyelték, hogy in vitro a CYP enzim gátlása csak a humán terápiában szokásos 300‑800 mg‑os napi adag által kiváltott koncentráció megközelítőleg 5 ‑ 50‑szeresének esetén jelentkezik. Ezek az in vitro eredmények valószínűtlenné teszik, hogy a kvetiapin egyéb gyógyszerrel együtt alkalmazva klinikailag szignifikáns módon gátolná a másik gyógyszer citokróm P450 által történő lebontását. Állatokon végzett kísérletek alapján úgy tűnik, a kvetiapin indukálhatja a citokróm P450 enzimet. Mindazonáltal egy Specifikus interakciós vizsgálat során, melyet pszichosisban szenvedő betegeknél végeztek, a kvetiapin hatására nem emelkedett a citokróm P450 aktivitása.

Elimináció:

A kvetiapin és a norkvetiapin felezési ideje megközelítőleg 7 és 12 óra. A radioaktív izotóppal jelzett gyógyszernek kb. 73%‑a  vizelettel, 21 %‑a széklettel ürült; az összes radioaktivitásnak kevesebb mint 5%‑a ürül változatlan formában. A szabad kvetiapin átlagos moláris dózisfrakciója és az aktív humán plazma metabolit norkvetiapin 5% alatt ürül a vizelettel.

Nem

A kvetiapin farmakokinetikájában nemek között eltérés nincs.

Idős kor:

A kvetiapin átlagos clearance-e idős korban mintegy 30- 50 %-kal kisebb a 18-65 éves felnőtteknél tapasztalható értéknél.

Vesekárosodás:

A kvetiapin átlagos plazma clearance-e súlyos vesekárosodás esetén (kreatinin clearance <30 ml/perc/1,73 m2) mintegy 25 %-kal csökkent, de az egyedi clearance értékek a normális határokon belül maradtak.  
Májkárosodás:

A kvetiapin átlagos plazma clearance értéke ismert májkárosodásban (stabil alkoholos cirrhosis) mintegy 25 %-kal csökken. Mivel a kvetiapin főleg a májban metabolizálódik, májkárosodás esetén magasabb plazmaszintek várhatók. Ilyen betegeknél adagmódosítás válhat szükségessé (lásd 4.2 pont).

Gyermekek és serdülőkorúak (10 – 17 éves kor között)

A farmakokinetikai adatokat kilenc 10 – 12 éves kor közötti gyermek és 12 serdülő kapcsán egyensúlyi állapotban gyűjtötték, akiket naponta kétszer 400 mg kvetiapinnal kezeltek. Egyensúlyi állapotban az anyavegyület, a kvetiapin dózisra normalizált plazmaszintjei (10 – 17 éves kor közötti) gyermekeknél és serdülőknél általában hasonlóak voltak a felnőttek értékeihez, bár gyermekeknél a Cmax értékek a felnőtteknél megfigyelt tartomány felső részébe estek. Az aktív metabolit, a norkvetiapin AUC és Cmax értéke 10 – 12 éves kor közötti gyermekeknél 62%-kal, illetve 49%-kal, a 13 – 17 éves kor közötti serdülőknél 28%-kal, illetve 18%-kal volt magasabb a felnőttekhez képest.
5.3
A preklinikai biztonságossági vizsgálatok eredményei


Az in vitro és in vivo genotoxicitási vizsgálatsorozatban nem találtak genotoxicitásra utaló jeleket. A laboratóriumi állatokban klinikai adagok hatására az alábbi eltéréseket tapasztalták, ezek azonban még további megerősítésre szorulnak hosszú távú klinikai kutatásokban:


Patkányok pajzsmirigyében pigment lerakódást figyeltek meg; cynomolgus majmokban follikuláris sejtes pajzsmirigy hypertrophia alakult ki a plazma T3 szint csökkenésével, csökkent a hemoglobin szint, valamint a vörös- és fehérvérsejtszám; kutyákon szemlencse homály és cataracta fordult elő (lásd 5.1 pont, Cataracta/homályos látás).

A fenti adatok figyelembevételével szükséges mérlegelni a kvetiapin kezelés előnyeit a biztonságossági kockázatokkal szemben.

6.
GYÓGYSZERÉSZETI JELLEMZŐK
6.1 Segédanyagok felsorolása
 Tablettamag:

Hipromellóz 

Kálcium hidrogén-foszfát-dihidrát

Laktóz-monohidrát

Kukoricakeményítő

A-típusú karboximetil-keményítő nátrium  

Magnézium-sztearát 


Mikrokristályos cellulóz 

Talkum 


Vízmentes kolloid szilicium-dioxid
Bevonat:
25 mg: 
Opadry Pink 02B34304
Sárga vas-oxid (E 172)
Vörös vas-oxid (E 172)
Hipromellóz 2910 
Titán-dioxid (E171)
Makrogol 400
FD+C Yellow #6 / Sunset yellow FCF Aluminium lake (E110)
100 mg: 
Opadry Yellow 02B32696
Sárga vas-oxid (E 172)
Hipromellóz 2910 
Titán -dioxid (E171)
Makrogol 400
150 mg:
Opadry Yellow 02B32696
Sárga vas-oxid (E 172)
Hipromellóz 2910 
Titán-dioxid (E171)         
Makrogol 400
Hidroxipropil-cellulóz 
Talkum 

200 és 300 mg:
Opadry White 20A28735 
Hidroxipropil-cellulóz 
Hipromellóz 2910 
Talkum
Titán -dioxid (E171)
6.2 Inkompatibilitások
Nem értelmezhető.
6.3 Felhasználhatósági időtartam
3 év
6.4
Különleges tárolási előírások
Az eredeti csomagolásban tárolandó.
6.5
Csomagolás típusa és kiszerelése
Filmtabletták átlátszatlan PVC/alumínium buborékcsomagolásban és dobozban.
Kiszerelések: 

Quetiapin Bluefish 25 mg, filmtabletta (60 db)

Quetiapin Bluefish 100 mg, filmtabletta (60 db)

Quetiapin Bluefish 150 mg, filmtabletta (60 db)

Quetiapin Bluefish 200mg, filmtabletta (60 db)

Quetiapin Bluefish 300 mg, filmtabletta (60 db)

Nem feltétlenül mindegyik kiszerelés kerül kereskedelmi forgalomba.

6.6 A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk
Nincsenek különleges előírások.
Bármilyen fel nem használt készítmény, illetve hulladékanyag megsemmisítését a helyi előírások szerint kell végrehajtani.

Megjegyzés:  (egykeresztes)

Osztályozás: II./2 csoport

Korlátozott érvényű orvosi rendelvényhez kötött, szakorvosi kórházi diagnózist követően folyamatos szakorvosi ellenőrzés mellett alkalmazható gyógyszer (Sz).

7.
A FORGALOMBA HOZATALI ENGEDÉLY JOGOSULTJA
Bluefish Pharmaceuticals AB

Torsgatan 11, 
111 23 Stockholm, 
Svédország.

8.
A FORGALOMBA HOZATALI ENGEDÉLY SZÁMA
OGYI-T-20892/01 Quetiapine Bluefish 25 mg (60x)
OGYI-T-20892/02 Quetiapine Bluefish 100 mg (60x)
OGYI-T-20892/03 Quetiapine Bluefish 150 mg (60x)
OGYI-T-20892/04 Quetiapine Bluefish 200 mg (60x)
OGYI-T-20892/05 Quetiapine Bluefish 300 mg (60x)
9. A FORGALOMBA HOZATALI ENGEDÉLY ELSŐ KIADÁSÁNAK/MEGÚJÍTÁSÁNAK DÁTUMA
2009. 05. 21./ 2013. 10. 02.
10.

2013 10. 02.
OGYI/37820/2012
OGYI/37821/2012

OGYI/37826/2012

OGYI/37828/2012
OGYI/37829/2012


